CELEX: C2006/165/18
Language: et
Date: 2006-07-15 00:00:00
Title: Kohtuasi C-286/05: Euroopa Kohtu (neljas koda)  4. mai 2006.  aasta otsus (Verwaltungsgerichtshof Baden-Württemberg'i (Saksamaa) eelotsusetaotlus) — Reinhold Haug  versus  Land Baden-Württemberg (Euroopa Ühenduste finantshuvide kaitse — Määrus (EÜ, Euratom) nr 2988/95 — Ühenduse toetuse tagastamine — Tagasiulatuvalt kergemate halduskaristuste kohaldamine)

15.7.2006   
            
            
               ET
            
            
               Euroopa Liidu Teataja
            
            
               C 165/11
            
         Euroopa Kohtu (neljas koda) 4. mai 2006. aasta otsus (Verwaltungsgerichtshof Baden-Württemberg'i (Saksamaa) eelotsusetaotlus) — Reinhold Haug versus Land Baden-Württemberg
   (Kohtuasi C-286/05) (1)
   
   (Euroopa Ühenduste finantshuvide kaitse - Määrus (EÜ, Euratom) nr 2988/95 - Ühenduse toetuse tagastamine - Tagasiulatuvalt kergemate halduskaristuste kohaldamine)
   (2006/C 165/18)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof Baden-Württemberg
   Põhikohtuasja pooled
   
      Hageja: Reinhold Haug
   
      Kostja Land Baden-Württemberg
   Kohtuasja ese
   Eelotusetaotlus — Baden-Württembergi halduskohus –Nõukogu 18. detsembri 1995. aasta määruse (EÜ, EURATOM) nr 2988/95 Euroopa ühenduste finantshuvide kaitse kohta (EÜT L 312, lk 1) artikli 2 lõike 2 teise lause, artikli 4 lõike 1 ja lõike 4 ning artikli 5 lõike 1 ning komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, (EÜT L 327, lk 11) artikli 31 lõike 3 tõlgendamine — Kergemate sätete tagasiulatuv kohaldamine — “Haldusmeetme” ja “halduskaristuse” mõisted — “Pindalaga” seotud õigusvastaselt saadud toetuse tagasi maksmine
   Resolutiivosa
   Nõukogu 18. detsembri 1995. aasta määruse (EÜ, Euratom) Euroopa ühenduste finantshuvide kaitse kohta artikli 2 lõike 2 teist lauset ei kohaldata, kui pärast seda, kui on tuvastatud kindlaksmääratud ala 20 %-line ületamine komisjoni 23. detsembri 1992. aasta määruse nr 38887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks, artikli 9 lõike 2 tähenduses, nõutakse kogu algselt antud ühenduse toetuse tagasi maksmist koos lisanduvate intressidega, kuigi kõnealune ettevõtja väidab, et tagasi makstava toetuse summa võib komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, artikli 31 lõike 3 kohaselt olla väiksem.
   
      (1)  ELT C 229, 17.9.2005.